اسمر يا اسمرانى

اسمر يا اسمرانى

 كلمات الأغنية 
اسمر يا اسمرانى مين قساك عليا

لو ترضا بهوانى برضه انت اللى ليا

بتزيد عذابى ليه ويهون شبابى ليه

وتطول غيابك ليه قول لى ليه ناسى ليه ليه يا اسمر

يا اسمر قلبى فى نار .. نار عذابى ونار ظنوني

يا اسمر فكرى احتار.. الشوق ضنانى سهر عيوني

والجرح اللى فى قلبى ازاى اداويه

والدمع اللى ف عينى لإمتا اداريه

لا انا بشكى ولا بحكى بس قول لى ليه ناسى ليه ليه يا اسمر

قالو لى الناس هواك حيره وقلت أحتار عشان خاطرك

تحيرنى تسهرنى كفايه اخطر علا فكرك

و انا راضى بحرمانى وحيرتى ويا أشجاني

دا الحب اللى أنا شفته يوم وياك فرحنى ونسانى ازاى أنساك

لا انا بشكى ولا بحكى بس قول لى ليه يا اسمر

أنا شارى هواك يا اسمر بروحى وفرحتى وعمري

وأيام حلوه عشناها راحت وانقضت بدري

ياريت تعود لياليها و أنا و أنت نعيش فيه

والقلب اللى شغلته سنين بهواك لوعته وضيعته وقلت فداك

لا أنا بشكى ولا بحكى بس قول لى ناسى ليه ليه يا اسمر

لا انا بشكى ولا بحكى بس قول لى يا حبيبى

يا اسمر يا اسمرانى مين قساك عليا ..لو ترضا بهوانى برضه انت اللى ليا

بتزيد عذابى ليه و يهون شبابى ليه و تطول غيابك ليه قول لى ليه ناسى ليه ليه يا اسمر

 شوف كمان 
 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى